  Виталий Пронин Егитъёсын ужанъя министре юнматэмын Денис Логинов: талэсь азьвыл со тыршиз Удмурт Республикаысь Президентлэн но Правительстволэн администрациенызы кивалтӥсьлэн воштӥсез, Президентлэн секретариатэныз кивалтӥсь луыса. Д. Логиновез министре юнматон пумысен указ юнматэмын 19-тӥ феврале, та удысэз со валтоз, Удмуртилэсь выль йырзэ юнматытозь. Тодады вайытон вылысь: егитъёсын ужанъя азьвылэз министр В. Соловьёвлы оскемын вал культурая, печатья но ивор вӧлмытонъя министерствоен кивалтыны.Справка: Денис Александрович Логинов вордскемын 11-тӥ сентябре 1976-тӥ арын Грузиысь Цхинвали городын. Дышетскемез вылӥ. 1999-тӥ арын йылпумъяз Удмурт кун университетысь физикая факультетэз. 2006-тӥ арын йылпумъяз Кун сулжбая Урал академиез. 1999-тӥ арысен тыршиз "Удмуртия" ГТРК-ын. 2003-тӥ арысен ужаз Президентлэн пресс-секретарез луыса.Елена Тугашова Туспуктэм: susanin.udm.ru Теги: УдмуртияГТРК Егитъёс  